I. La Llei 6/1988 de 30 de març forestal de Catalunya en l'article 17 creà com a òrgan desconcentrat del Departament d'Agricultura Ramaderia i Pesca el centre de la Propietat Forestal amb la finalitat d'ordenar la producció forestal i promoure la conservació i la millora dels boscos i les pastures de propietat privada.
Al mateix precepte s'establí que el Govern fixaria les seves funcions i el règim de funcionament.
Interessa també assenyalar que l'article 18.1 estableix que "integren el Centre de la Propietat Forestal els titulars dels terrenys forestals de propietat privada o les agrupacions d'aquestes que tenen aprovat un Projecte d'Ordenació o un Pla Tècnic de Gestió i Millora Forestals i ho han sol·licitat expressament".
El Decret 358/1989 de 19 de desembre procedí a desplegar la llei abans esmentada i als efectes que aquí ens interessen el l'article 3.1.b) va establir com a requisit perquè els titulars o agrupacions de titulars de terrenys forestals de propietat privada poguessin formar part del Centre de la Propietat Forestal en absoluta conformitat amb la llei "tenir aprovat un projecte d'ordenació o un pla tècnic de gestió i millora forestal".
Això no obstant el Decret 119/1994 de 3 de maig que no fou dictaminat per aquesta Comissió Jurídica Assessora modificà la norma esmentada a l'apartat anterior regulant el requisit d'accés al Centre ampliant els termes legals amb l'expressió: "Tenir aprovat un projecte d'ordenació o un pla tècnic de gestió i millora forestal o comprometre's a presentar-lo per a la seva aprovació en el termini màxim d'un any comptat des de la data de sol·licitud d'inscripció al Centre de la Propietat Forestal."
Ara el Projecte de decret sobre el qual es dictamina deroga aquest darrer i torna a l'expressió del Decret de 1989 que com hem assenyalat s'acomoda exactament al text legal.
El Departament d'Agricultura Ramaderia i Pesca de la Generalitat de Catalunya ha remès a aquesta Comissió Jurídica Assessora el Projecte de decret analitzat sol·licitant el dictamen preceptiu conforme a l'article 3.1.b del Decret legislatiu 1/1991 de 25 de març que refon les lleis reguladores d'aquesta Comissió.
I en aquesta línia s'ha de constatar l'encert de la previsió legal en el sentit que les modificacions de les disposicions legals dictades en execució de les lleis siguin dictaminades per aquest Alt Organisme Consultiu fins i tot en el cas que el seu contingut modificador sigui mínim i sempre que no tingui caràcter estrictament organitzatiu.
Probablement si s'hagués sotmès a dictamen el Decret 119/1994 no ens trobaríem ara en aquest tràmit.
La funció dictaminadora de la Comissió Jurídica Assessora en matèria de projectes de disposicions generals comporta com sovint s'ha repetit: a) l'estudi de la competència de la Generalitat i l'habilitació del seu Govern per dictar la norma de què es tracti; b) la comprovació d'haver-se seguit els tràmits procedimentals d'elaboració de normes previstos per la llei i c) les observacions sobre la legalitat de la norma i els suggeriments sobre els possibles defectes a evitar o millores tècniques a introduir en el Projecte.
Ja han quedat tractats al fonament jurídic I els anterior aspectes a) i c) ja que la llei forestal catalana habilita suficientment per dictar aquest Decret i cap observació cal fer sobre el seu contingut atès que es limita a reproduir el text legal i derogar l'anterior modificació.
Només se suggereix la supressió de la darrera frase de l'Exposició de Motius en què es diu que la finalitat de la norma és "gaudir d'una major seguretat jurídica" quan aquesta no és –o no hauria de ser– la principal finalitat i d'altra banda constitueix un concepte jurídic massa important per ser utilitzat d'una manera innecessària i pel que fa al títol del Decret es considera més correcte el següent: Projecte de decret pel qual es modifica el Decret 358/1989 de 19 de desembre que determina les funcions i els òrgans de govern del Centre de la Propietat Forestal.
Cal doncs pronunciar-se només sobre els aspectes procedimentals.
El procediment d'elaboració de les disposicions generals té com sovint ha reiterat aquesta Comissió Jurídica Assessora una notable importància ja que cal que les normes es dictin amb el millor contingut material possible i també amb la major perfecció tècnica.
I això amb independència de la major o menor significació de la disposició de què es tracti.
Per aquesta raó pertoca a la Comissió examinar amb tota cura si en l'expedient que formalitza el procediment d'elaboració del Projecte de decret s'han seguit els requisits establerts en els articles 63 i següents de la Llei 13/1989 de 14 de desembre d'organització procediment i règim jurídic de l'Administració de la Generalitat.
En aquest sentit cal remarcar que la tramitació de l'expedient s'ha efectuat correctament en termes generals.
Hi figura un índex complet i en formen part la totalitat dels documents exigits per la llei.
Cal efectuar però algunes observacions.
En primer lloc és cert que a l'expedient es diu que el Centre directiu que ha instat la disposició és la Direcció General del Medi Natural; però en cap document dels constitutius de la Memòria figura cap signatura que permeti atribuir aquesta condició i d'altra banda no figura la data de la seva producció la qual cosa impedeix determinar si són anteriors al tràmit d'audiència com exigeix la llei.
En un altre ordre de coses en el document titulat "Consultes i informes" es diu que una de les entitats consultades –IACSI.
USAC-ASAJA– ha manifestat la seva oposició expressa però aquesta no consta a l'expedient ni se'n fa cap mèrit en l'Informe Jurídic.
En aquest cas concret el defecte no s'estima substancial però cal que amb caràcter general es tingui més cura sobre això.
És procedent reiterar també que l'estudi econòmic en termes de cost benefici a què es refereix el paràgraf 2 de la Llei 13/1989 és una cosa diferent de l'avaluació del cost dels serveis que eventualment es creïn o modifiquin previst al paràgraf 3r del mateix precepte i per tant no s'hauria de despatxar amb la mena de clàusula d'estil següent: "la present disposició no comporta cap despesa econòmica".
El que la llei vol que l'Administració proclami és el cost i el benefici en termes econòmics que la disposició general projectada comportarà amb caràcter general i no només per a l'Administració.
Finalment i pel que fa a l'informe jurídic tot i ser suficient en aquest cas hauria de tenir una major vocació a no considerar-se un mer tràmit burocràtic ans l'acreditació que la tasca dels serveis jurídics dels Departament és fonamental per a la millor elaboració dels projectes de disposicions de caràcter general.
En conseqüència de tot l'anterior i amb les observacions efectuades es pot donar per complimentats els requisits legals establerts per a la tramitació dels expedients de projectes de disposicions generals.
I no havent-hi cap observació al contingut del Projecte de decret en la seva Exposició de Motius s'haurà de fer constar que es dicta d'acord amb el dictamen d'aquesta Comissió Jurídica Assessora.
S'informa favorablement sobre el Projecte de decret pel qual es modifica el Decret 358/1989 de 19 de desembre pel qual es determinaven les funcions i els òrgans de govern del Centre de la Propietat Forestal.